paragraph_text: Dwight David Howard (, 8. prosinca 1985.) američki je profesionalni košarkaš. Igra na poziciji centra, a trenutačno je član NBA momčadi Atlanta Hawksa. Igrajući za Orlando Magice, Howard je ostvario brojne individualne, ali i momčadske uspjehe. Tri puta proglašen je obrambenim igračem godine te je jednom osvojio Slam Dunk natjecanje. Howard je sedmerostruki NBA All-Star te je pet puta izabran u All-NBA momčad i četiri puta u All-Defensive momčad. Howard je, po mnogim mišljenjima, trenutačno najbolji i najdominantniji centar NBA lige, što on dokazuje svojim igrama iz utakmice u utakmicu. Zadnjih nekoliko sezona, redovito predovodi ligu u skokovima, blokadama i prosjeku postignutih poena iz igre. U dosadašnjoj karijeri, postavio je mnoge ligaške rekorde te je predvodnik franšize Magica. Odveo ih je do osvajanja tri divizijska i jednog konferencijskog naslova te do nastupa u NBA finalu 2009. godine. S američkom reprezentacijom ostvario je nekoliko nastupa na velikim natjecanja. 2006. godine, na Svjetskom prvenstvu u Japanu, Howard je osvojio brončanu medalju i nakon godina neuspjeha, 2008. godine američki košarkaški savez sastavlja Redeem Team, predvođen Jamesom, Wadeom, Bryantom i drugim NBA zvijezdama. Na Olimpijskim igrama u Pekingu, odabrana momčad, je, bez većih problema, osvojila zlatnu medalju.